*Praktikantstilling ved ambassaden i Seoul - våren 2008*

Ambassaden i Seoul tilbyr et praktikantopphold på inntil seks måneder

for norske studenter, fortrinnsvis i aldersgruppen 23-27 år. Søkeren må

være norsk statsborger.

Ambassadens viktigste arbeidsoppgaver er politisk og økonomisk

rapportering, handelsrelasjoner, presse-, kultur- og informasjonsarbeid,

samt konsulære tjenester. Ambassaden har per dato 13 ansatte, inkludert

Innovasjon Norges ansatte.

Praktikantens arbeidsoppgaver vil variere med de oppgaver som står

sentralt hos ambassaden i perioden. Det kan være arbeid knyttet til

informasjonsinnhenting og rapportertingsvirksomhet, så vel som arbeid i

forbindelse med kulturmarkeringer, offisielle besøk og liknende.

Praktikanten vil også få et ansvar for å besvare henvendelser fra

enkeltpersoner. I løpet av oppholdet vil praktikanten være innom de

fleste av ambassadens arbeidsfelt.

Det søkes etter en person med dokumentert faglig fokus og interesse for

Nordøst-Asia, økonomi eller samfunnsvitenskap i fagkretsen. Søker må ha

god fremstillingsevne, arbeidskapasitet og sosial kompetanse.

Ambassaden tilbyr et månedlig stipend pt. ca. 6000 kroner. Ambassaden

kan ikke formidle bolig, men kan være behjelpelig med informasjon om

rimelige boløsninger. Reiseutgifter til Korea dekkes ikke av ambassaden.

Det er et krav at praktikanten kan dokumentere medlemskap i folketrygden

under oppholdet. Det gjøres videre oppmerksom på at stillingen krever

sikkerhetsklarering.

Søknadsfrist for praktikantstillingen våren 2008 er 1. november.

Søknader vil ikke bli besvart før etter kunngjøringsfristens utløp.

Oppstart vil være primo januar evnt. etter nærmere avtale med aktuell

kandidat. Nærmere informasjon fås via e-post: emb.seoul[@]mfa.no eller

telefon +82 2 795-6850. Søknad skrives på norsk. Søknad (1 side), CV (1

side), vitnemål og relevante attester sendes pr. e-post eller faks +82 2798-6072.

http://www.norway.or.kr/norsk/praktikant/praktikantstilling.htm//
